Braai die visfilette in mediumhitte bruin aan albei kante. Indien die vis nog vel aan het, braai eers die vleiskant en draai dan om na velkant. Haal uit die pan en hou warm in 'n geskikte bak met foelie oor. Die sap wat vergader sal in jou sous ingaan, of oor die vis geskep word so moenie dit laat verlore gaan nie.
In dieselfde pan waarin jy die vis gebraai het, maak jy die mosterdsous deur die wyn in te gooi, te laat opkook en dan die mosterd daarmee te meng. Laastens voeg jy die room by en laat effens afkook totdat die sous aan 'n lepel vasklou. Toets vir sout en sit by indien nodig.
Gebruik vir die aartappels 'n pan met 'n deksel. Smelt die botter en Jalapeño olie saam. Olie die Gesnyde aartappels liggies voordat jy dit dan in lae pak in die pan met die botter- en oliemengsel. Plaas op matige hitte met die deksel op. Skud nou en dan net liggies. Stowe tot sag en gaar.
Kry al jou groente gereed en maak 'n groot pan vol met sterk warm maar, nie kokend. Maak die sous deur al die bestanddele goed te meng tot 'n gladde sous. Week die noedels in kokende water tot sag (geen sout). Week die ryspapier een vir een in die pan met warm water totdat dit net net sag en hanteerbaar is. Werk versigtig en lê die velletjie op jou gesmeerde oppervlak oop. Pak eerste die blommetjies gesig na onder op die velletjie en los weerskante plek oop vir die oorvou . Plaas dan 'n klompie rysnoedels daarop en laastens die res van elke groentesoort wat jy gebruik sowel as die pienk gemmer. Rol versigtig toe en plaas eenkant totdat jy almal klaar het. Versier jou bord met die grondboontjiebottersous en druppels Oestersous en rangskik die rolletjies en ekstra blommetjies en groente daarop. Let op ek gebruik geen sout in die rolletjies self nie. Die sous bevat baie sout vanweë die Sojasous.
Smeer die heel filet goed met die olie. Vryf in met die koffie-vryfmengsel. Verhit 'n steakplaat of pan en verbruin die filet sodat dit rondom geseël is en laat dit stadig gaar word soos verkies. Rus die vleis onder foelie of in 'n bedekte skotteltjie terwyl jou aartappels en eiers gaar raak.
Verhit 'n bietjie olie en ongeveer 100 g botter in 'n braaipan. Bedek die bodem met aatappelskywe en pak nog een laag aartappelskywe bo-op. Laat oor matige hitte gaar word en keer hulle halfpad om sodat die boonste laag aartappels onder lê. Pak weer aartappels bo-op en sorg dat alles met botter en olie bedek is. Maak versigtig gaar en los laastens 'n klompie onversteurd onder in die pan om bros en bruin te braai. Bak vir elke gas 'n eier na sy keuse. Bedien die vleis in skywe, op pantjippies met 'n eier heel bo.
Braai die spek net effe bruin en sit al die suiker by. Verlaag die hitte na matig en laat die suiker saam met die spek smelt. Kook liggies tot 'n lekker stroperige konfyt en roer net voor jy dit uitskep die piesang deur.
Braai die steaks eerstens tot dit amper die gaarheid is wat jou gaste verlang en hou eenkant onder foelie. Kook die asyn, uie, mosterd en dragon vinnig af totdat daar ongeveer 3 eetlepels asyn oor is. Plaas die asyn en eiers in 'n mengbak wat bo-oor 'n kastrol wat een derde met water gevul is, pas. Laat die water tot kookpunt kom en draai die hitte af na medium. Klits nou die verhelderde botter in 'n stroompie by die eiers- en asynmengsel totdat dit verdik en mooi aan 'n lepel vassit. Hou oor die kastrol maar af van die hitte.
Vou een vel filo dubbel en skep 'n groot skep lamsvleis in die middel. Bring die hoeke op en druk dit dat dit bymekaar kom om 'n 'wasgoedbondeltjie' te vorm. Verf goed met botter.
Maak die Pinotagesous eerste. Kook die wyn in 'n wyebasis kastrol saam met die geurmiddels en die ui tot daar ongeveer 250 ml oor is. Giet deur 'n vergiettes en gooi die ui en lourierblare weg. Klop nou die olyfolie en die appelkooskonfyt/blatjang by met 'n stokmenger of 'n ballonklitser.
Begin deur die eendstukke op 'n laag growwe sout neer te sit in 'n plastiekbak wat 'n deksel het. Strooi ook mildelik met growwe sout en die speserye indien jy dit gebruik. Laat staan 6 ure tot oornag in die yskas. Verhit die oond tot 140 grade Celcius wanneer jy dit wil gaarmaak. Vee die vleis heeltemal skoon van die sout en gooi die pekel wat gevorm het weg. Plaas in 'n oondvaste bak en giet die eendvet of olyfolie bo oor. Plaas 'n deksel of foelie bo-oor en bak vir 3 ure. Dis belangrik dat jy die vleis in die vet waarin dit gebak is los om heeltemal koud te word. Net voor bediening, haal jy die vleisstukke uit die vet, vee soveel moontlik van die vet af en bak op n bakplaat oop by 180 grade celcius vir 20 minute. Verwyder die groter velstukkies en trek die res van die vleis fyn van die bene af.
Was die babagroente mooi skoon en sny die worteltjies in die lengte middeldeur. Verhit die asyn en piekelspeserye tot kookpunt en sit al die groente by. Kook 1 minuut en verwyder van die hitte maar los die groente in die asyn.
Posjeer die pere tot sag oor matige warm hitte in die wyn. Verwyder die vrugte en reduseer dan die wyn tot een derde oorbly. Verwyder van die hitte en roer die botterblokkies deur.
Nou kan jy die slaai mooi bymekaar sit op individuele borde of selfs op 'n mooi groot slaaibord. Bedruip die vleis en groente met die slaaisous net voor bediening. Drup die Rosé stroop oor die pere.
Voorverhit die oond tot 180 grade Celcius. Vryf die hoenderstukke goed in met die speserye, gewoonlik is die speserye redelik goed gesout, so kyk maar of jy voel daar is ekstra sout nodig.
Braai die ui en knoffel saam met 'n klein bietjie olyfolie in jou stowepot en skep dit dan uit. Sprinkel die meel oor die vleisstukke en braai dan die vleisstukke mooi bruin in die oorblywende olie. Pak die vleisstukke onder in die pot, pak die aartappels en gebraaide uie bo op. Gooi die tamaties en die water of wynmengsel bo oor, sprinkel die tiemie en witpeper oor en plaas die deksel op die stowepot. Stowe op matige hitte vir 30 minute. Vul vloeistof aan indien nodig. 20 minute voor bedieningstyd, (totale kooktyd dus 50 minute) kan jy die boontjies heel bo-op die bredie plaas en geur met sout en verder stowe vir 20 minute.
Maak gholfballetjie-grootte frikkadelle en maak 'n holte met jou vinger vir 'n bietjie konfyt. Knyp dit mooi toe.
Maak klein hopies kaas van ongeveer twee eetlepelgroottes. Bak vir 4 minute totdat die kaas gesmelt het en 'n plat poeletjie vorm. Klad met kombuispapier, lig op en draai in 'n strooitjievorm.
Bedien die sop in mooi sopkommetjies of bekers, met die frikkadelle en kaasstrooitjies op 'n sosatiestokkie geryg en bo-oor die sop gebalanseer.
Kook die vleis saam met die speserye en wyn en genoeg van die water om die vleis te bedek, baie sag in jou drukkoker of in 'n kastrol. Haal die vleis uit die aftreksel en snipper dit fyn. Braai die uie, spek en Chorizo in bietjie olyfolie en sit die fyn vleis en die sjerrie by. Bring tot kookpunt en voeg die room by. Verlaag hitte en laat die sous reduseer tot dit 'n lekker dik romerige sous vorm. Proe vir sout, maar daar behoort genoeg sout in die spek en die worsies te wees om die mengsel te geur.
Ek hou daarvan om my pastei in 'n losknipkoekpan te maak. Bespuit goed en voer die bodem en die rand met pasteideeg uit. Jy kan ook met suurroomdeeg of broskorsdeeg (short pastry) werk. Voer dan die deeg met 'n groot stuk bakpapier (verkieslik nie waspapier nie) en vul dan so hoog as moontlik met die bakboontjies. Bak vir 15 minute. Vul met die vleismengsel, sit 'n dekoratiewe deegdekseltjie vir jou pastei op (onthou die kruisie wat jy in die middel moet sny om stoom uit te laat) en verf met eier. Bak ongeveer 35-40 minute tot goudbruin en gaar by 180 grade.
Ek het die pastei bedien saam met 'n groen slaaiblaar mengsel en 'n framboos vinaigrette, deur bessies met suiker te sprinkel en net vinnig in die pan waarin die vleismengsel was, te braai vir 'n minuut en dan Willow Creek olyfolie en Cabernet Sauvignon balsemiekasyn by te meng en die bessies net met 'n vurk fyn te druk en goed met die asyn te meng.
Vryf botter in meel met vingerpunte of meng in voedselverwerker totdat dit soos growwe mieliemeel lyk. Voeg die res van die bestanddele behalwe die water by. Pols totdat dit ‘n bal vorm. Nou kan jy bietjie yswater bysit indien jy nodig. Dit moet ‘n stywe bal deeg vorm. Moenie dit te veel hanteer nie. Draai toe in plastiek en laat rus vir 15 minute in die yskas.
Meng die suiker en die water vir die geposjeerde pere goed in 'n kastrol en plaas die pere daarin saam met 15 ml suurlemoensap. Laat kook stadig totdat die pere heeltemal sag is en voeg die vanielje laastens by en kook net nog 5 minute.
Knip 2 sirkels van bakpapier so groot soos jou sponskoek en sproei dit met kleefwerende baksproei. Plaas hulle op 'n bakplaat. Verhit die oond tot 150 / 160 grade celcius. Klits die eierwitte in 'n baie skoon bak tot skuimerig. Voeg die versiersuiker geleidelik by, ek deel dit in ongeveer 5 dele en klits elke keer goed. Voeg die sout en koffiepoeier laastens by.Verdeel die meringue mengsel op die twee sirkels en sprei dit eweredig uit. Bak die meringue vir 20 minute en skakel die oond af, maar moenie die meringues dadelik uit die oond haal nie laat hulle eers in die oond afkoel.
Maak die ganache deur die room stadig te verhit en die sjokolade in stukkies te breek en deur die warm room te roer tot 'n gladde blink mengsel. Klits die ekstra room styf. (onversoet) Sny jou sponskoek in die middel deur om twee dun lae te hê. Spat dit nat met die soetwyn of sjerrie. Sny die pere in skywe.
Pak nou lae: sponskoek, pere, drup ganache oor, sit geklopte room oor, plaas 'n meringue op, dan weer 'n sponskoek, pere, ganache, room en eindig met 'n meringue skyf wat jy laastens mooi kan versier met pere, ganache en room.
Geur die hoenderstukke met speserymengsel, binne en buite. Steek hulle vas met tandestokkies om vorm te hou. As jy 'n pan het wat jy net so in die oond kan druk, braai die stukkies hoender alkant mooi bruin en sit in die oond op 180 grade vir 30 minute. Na 20 minute in die oond kan jy die wyn en marmelade bysit en hulle verder bak. Maak die tempura blomkool. Meng die mielieblom en sout met die helfte van die sodawater. Indien jy die eiergeel, koekmeel en bakpoeier bysit, (dit maak dit meer pof en bruiner) kan jy die eier en sodawater meng en die meel en bakpoeier by die mielieblom. Dit word eers styf en later meer loperig. Hou alles so koud as moontlik selfs al moet jy die beslag oor 'n ysbak hou, dit gee net 'n beter tekstuur. Moenie te veel klits nie. Maak die olie matig warm. Doop elke stukkie blomkool versigtig en werk vinnig om dit in die olie te kry. Braai goudbruin en dreineer op kombuispapier. Indien jy mini Brie gebruik, sny 'n dun skyfie van elkeen af om die sagte kaas bloot te stel. Plaas hoenderstukkies bo-op tempura-blomkool en druk 'n Brie versigtig heel bo-op die toring, met die oopgesnyde kant na bo. Blits dit met jou blaasvlam tot dit begin verbruin en borrel, of druk dit onder jou oondrooster tot dieselfde effek verkry is. Skep die heerlike sous wat gevorm het bo oor en om die kante. Garneer met die Balsemiekstroop en die Lemoengeur olyfolie.
Moenie die pan waarin die vis gebraai is uitvee of spoel nie maar smelt nou die 30 ml botter in die pan en rangskik die aartappels daarin, geur met sout en peper en giet die room oor. Plaas ‘n deksel daarop en stowe oor matige hitte vir 25 minute totdat die aartappels sag is.
Skakel jou oond op sy laagste hitte, verkieslik 60-70 grade Celcius. Berei ‘n klein kolwyntjiepannetjie voor deur dit liggies te smeer of te spuit. Sny die pynappel so dun as wat jy kan in mooi ronde sirkels en druk elke skyf versigtig in ‘n holtetjie. Laat droog stadig vir ‘n paar uur of oornag in die oond .